ศูนย์มะเร็งปีเตอร์ แมกแคลลัม

ศูนย์มะเร็งปีเตอร์ แมกแคลลัม () หรือที่รู้จักกันในชื่อสถาบันมะเร็งปีเตอร์ แมกแคลลัม () และมักเรียกย่อว่าปีเตอร์ แมก () เป็นสถาบันการวิจัยวิทยามะเร็ง, การรักษามะเร็ง และศูนย์ฝึกอบรมนักวิทยาเนื้องอก ที่ตั้งอยู่ในเมลเบิร์น รัฐวิกทอเรีย โดยศูนย์แห่งนี้ได้รับการตั้งชื่อเพื่อเป็นเกียรติแก่เซอร์ ปีเตอร์ แมกแคลลัม และตั้งแต่เดือนมิถุนายน ค.ศ. 2016 ศูนย์ดังกล่าวตั้งอยู่ในศูนย์มะเร็งครบวงจรแห่งรัฐวิกทอเรีย (VCCC) ในเมือง

ศูนย์แห่งนี้เป็นโรงพยาบาลของรัฐแห่งแรกของประเทศออสเตรเลียที่มุ่งเน้นการรักษา, การวิจัย และการศึกษาโรคมะเร็ง

โครงการวิจัยที่ศูนย์ ได้แก่ โครงการชีววิทยาเซลล์มะเร็งของมูลนิธิวิจัยมะเร็งออสเตรเลีย และมูลนิธิวิจัยมะเร็งออสเตรเลียศูนย์รัฐวิกทอเรียสำหรับหน้าที่ของจีโนมในมะเร็ง

 ประวัติ 

ใน ค.ศ. 1949 สถาบันมะเร็งวิกทอเรียนได้รับการก่อตั้งขึ้น และในปีต่อมา บริการผู้ป่วยนอกของสถาบันนี้ได้รับการตั้งชื่อว่า "คลินิกปีเตอร์ แมกแคลลัม" โดยได้รับการตั้งชื่อตามปีเตอร์ แมกแคลลัม คณบดีคณะแพทยศาสตร์ มหาวิทยาลัยเมลเบิร์น (ในขณะนั้น) ซึ่งมีบทบาทสำคัญในการก่อตั้งคณะร่วมกับรัทเทอร์ฟอร์ด เคย์-สกอต และในเวลานั้น ถือเป็นเรื่องธรรมดาที่จะไม่แจ้งให้คนไข้ทราบว่าตนเป็นมะเร็ง ที่เชื่อกันว่าเนื่องจากในเวลานั้นการบำบัดด้วยรังสียังใช้กันอย่างแพร่หลายในการรักษาภาวะที่ไม่ใช่มะเร็ง เช่น สิวเรื้อรัง, "ปานสตรอว์เบอร์รี", โรคข้อไหล่ติด, แผลคีลอยด์ การทำหมัน รวมทั้งยังใช้เป็นวิธีการฆ่าเชื้อทางการแพทย์ที่มีคุณค่าและไม่รุกรานสำหรับการทำหมันทางการแพทย์ โดยชื่อ "ปีเตอร์ แมกแคลลัม คลินิก" ถือว่าดูไม่ขู่เข็ญมากนัก เนื่องจากทางคลินิกสามารถจัดวางตำแหน่งในฐานะศูนย์รังสีรักษาเฉพาะทางได้ แทนที่จะถูกมองว่าเป็นโรงพยาบาลรักษาโรคมะเร็งโดยเฉพาะ

คลินิกแห่งนี้ตั้งอยู่ในห้องเดี่ยวของโรงพยาบาลวิกทอเรียในใจกลางเมืองเมลเบิร์น สถานพยาบาลหลักนี้ตั้งอยู่ที่หัวมุมถนนวิลเลียมและลิตเติลลอนส์เดล ใกล้กับสวนแฟล็กสตาฟ ซึ่งต่อมาได้มีการสร้างอาคารศาลเทศมณฑลรัฐวิกทอเรีย (เดิมทีสถานที่แห่งนี้เคยเป็นที่ตั้งของโรงพยาบาลเอกชนเจสซี แมกเฟียร์สัน) รวมถึงสถาบันดังกล่าวได้จัดตั้งโรงเรียนฝึกแพทย์รังสีรักษาแห่งแรกของประเทศออสเตรเลีย ครั้นใน ค.ศ. 1986 ทางสถาบัน (และคลินิก) ได้รับการเปลี่ยนชื่อรวมกันเป็น "สถาบันมะเร็งปีเตอร์ แมกแคลลัม" และใน ค.ศ. 1994 สถาบันดังกล่าวได้ดำเนินงานใน 11 แห่งทั่วเมลเบิร์น ซึ่งช่วงนี้ได้ย้ายไปยังโรงพยาบาลเซนต์แอนดรูว์ในอีสต์เมลเบิร์น โดยทางรัฐบาลได้ซื้อจากคณะสหคริสตจักรแห่งออสเตรเลียและคริสตจักรเพรสไบทีเรียนแห่งวิกทอเรียใน ค.ศ. 1990

 ความสำเร็จ 
ศูนย์มะเร็งปีเตอร์ แมกแคลลัม อยู่ในอันดับที่ 14 ในรายชื่อโรงพยาบาลเฉพาะทางที่ดีที่สุดในโลกในนิตยสารนิวส์วีก ประจำ ค.ศ. 2024 การจัดอันดับของนิตยสารนิวส์วีก ร่วมกับสตาทิสทา บริษัทวิจัยระดับโลก ได้จัดอันดับให้ปีเตอร์ แมก ร่วมกับโรงพยาบาลเฉพาะทางอื่น ๆ อีก 1,500 แห่ง ในด้านวิทยามะเร็ง, หทัยวิทยา, วิทยาทางเดินอาหาร, ประสาทวิทยา, สูติศาสตร์, กุมารเวชศาสตร์ และอื่น ๆ ซึ่งปีเตอร์ แมก เป็นโรงพยาบาลแห่งเดียวในประเทศออสเตรเลียที่ติดอันดับ 100 อันดับแรกของโลก

 ที่ตั้ง 

ในเดือนมิถุนายน ค.ศ. 2016 สถาบันดังกล่าวได้ย้ายไปยังอาคารที่สร้างขึ้นโดยเฉพาะที่ทางเข้าเขตชีวการแพทย์พาร์กวิลของเมลเบิร์น ซึ่งตั้งอยู่ที่ 305 ถนนแกรตตัน เมลเบิร์น พร้อมทั้งมีบริการดาวเทียมที่โรงพยาบาลเบนดิโกเบส, เอปเวิร์ธอีสเทิร์น, ศูนย์การแพทย์โมนาช (วิทยาเขตมูราบินในเบนต์ลีย์อีสต์) และโรงพยาบาลซันไชน์ในเซนต์ออเบินส์ โดยมีบริการบางส่วนที่ใช้ร่วมกับโรงพยาบาลรอเยิลเมลเบิร์น, โรงพยาบาลสตรีรอเยิล และโรงพยาบาลเด็กรอเยิลที่อยู่ใกล้เคียง ซึ่งพื้นที่ปัจจุบันของโรงพยาบาลเคยเป็นที่ตั้งของโรงพยาบาลทันตกรรมรอเยิล

ศูนย์วิจัยและรักษาโรคมะเร็งมูลค่า 1 พันล้านดอลลาร์นี้ได้รับการออกแบบโดยสถาปนิกจากซิลเวอร์ ธอมัส แฮนลีย์, ดีไซน์อิงก์ และแมกไบรด์ ชาลส์ ไรอัน

 บุคลากรที่มีชื่อเสียง 
 แซราห์-เจน ดอว์สัน
 อุปลี ดิวิเซเกรา
 เดคลัน จี. เมอร์ฟี
 แมกซีน โมแรนด์

 อ้างอิง 

 แหล่งข้อมูลอื่น 






ปีเตอร์ แมกแคลลัม
ปีเตอร์ แมกแคลลัม